LV
2.3.2023.
Eiropas Savienības Oficiālais Vēstnesis
C 79/1
I (Rezolūcijas, ieteikumi un atzinumi)
REZOLŪCIJAS
REĢIONU KOMITEJA RK 152.
PLENĀRĀ SESIJA, 30.11.2022.–1.12.2022.
Eiropas Reģionu komitejas Rezolūcija par Eiropas Komisijas darba programmu un RK politiskajām prioritātēm 2023. gadam (2023/C 79/01)
EIROPAS REĢIONU KOMITEJA (RK),
ņemot vērā: — Eiropas Komisijas darba programmu 2023. gadam (1), — 2012. gada februāra Protokolu par sadarbību ar Eiropas Komisiju, — RK rezolūciju “Eiropas Reģionu komitejas prioritātes 2020.–2025. gadam” (2), — RK rezolūciju par Eiropas Reģionu komitejas priekšlikumiem attiecībā uz Eiropas Komisijas 2023. gada darba programmu (3), — RK “ES gadskārtējo ziņojumu par stāvokli reģionos un pilsētās” (4), 1. atzinīgi vērtē to, ka Eiropas Komisijas darba programma lielā mērā balstās uz konferences par Eiropas nākotni (CoFoE) priekšlikumiem.
Tā kā dažu priekšlikumu īstenošanai būtu nepieciešami Līguma grozījumi, RK piekrīt aicinājumam, ko pauž Eiropas Parlaments un Eiropas Komisijas priekšsēdētāja, proti, izveidot konventu, pamatojoties uz LES 48. pantu.
Tomēr RK pauž nožēlu, ka Eiropas Komisijas darba programmā trūkst norāžu un konkrētu priekšlikumu saistībā ar CoFoE secinājumiem, kuros paredzēts vairāk atzīt vietējo un reģionālo pašvaldību pievienoto vērtību, kādu tās sniedz Eiropas demokrātijai; 2. atzinīgi vērtē to, ka Komisija atkal ir apņēmusies izmantot ilgtspējīgas attīstības mērķus (IAM) kā savu vispārējo vadošo mērķi, piemēram, tos integrējot Eiropas pusgadā un labāka regulējuma instrumentos.
RK aicina Komisiju pilnībā pārskatīt IAM lokalizācijas iespējas, tostarp gaidāmajā ES brīvprātīgajā pārskatīšanā, lai līdz 2030. gadam panāktu ilgtspējīgu atveseļošanu un pilnībā īstenotu IAM; 3. uzsver, ka klimata ārkārtas situācijas sekas, Covid-19 pandēmija, Krievijas karš pret Ukrainu un pašreizējā rekordaugstā inflācija, ko izraisa pārtikas un enerģijas cenu kāpums, kā arī tāda strukturālā migrācijas un humanitārā krīze pie ES robežām, kas īpaši smagi skar Vidusjūras un Atlantijas okeāna reģionu, apliecina, ka kohēzijai kā vienai no Eiropas
(1) (2) (3) (4)
COM(2022) 548 final.
COR-2020-01392-00-00-RES-TRA.
COR-2022-02657-00-00-RES-TRA.
https://cor.europa.eu/lv/our-work/Pages/State-of-Regions-and-Cities-2022.aspx?origin=spotlight